title: Решение на Съвета от 24 февруари 2016 година за назначаване на членове и заместник-членове в Консултативния комитет за безопасност и здраве на работното място

text:
               1.3.2016

               BG

               Официален вестник на Европейския съюз

               C 79/1

         РЕШЕНИЕ НА СЪВЕТА
   от 24 февруари 2016 година
   за назначаване на членове и заместник-членове в Консултативния комитет за безопасност и здраве на работното място
   (2016/C 79/01)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Решение 2003/С 218/01 на Съвета от 22 юли 2003 г. за създаване на Консултативен комитет за безопасност и здраве на работното място (1), и по-специално член 3 от него,
   като взе предвид списъка на кандидатурите, внесени в Съвета от правителствата на държавите-членки,
   като има предвид, че:

               (1)

               С решение от 22 април 2013 г. (2) Съветът назначи членовете и заместник-членовете на Консултативния комитет за безопасност и здраве на работното място за периода от 22 април 2013 г. до 28 февруари 2016 г.

               (2)

               Членовете и заместник-членовете продължават да изпълняват задълженията си, докато бъдат сменени или докато мандатът им бъде подновен.

               (3)

               Членовете и заместник-членовете на Комитета следва да се назначават за срок от три години,

         ПРИЕ НАСТОЯЩОТО РЕШЕНИЕ:
   Член 1
   За членове и заместник-членове в Консултативния комитет за безопасност и здраве на работното място за периода от 29 февруари 2016 г. до 28 февруари 2019 г. се назначават:
   I.   ПРЕДСТАВИТЕЛИ НА ПРАВИТЕЛСТВАТА

               Държава

               Членове

               Заместник-членове

               Белгия

               Г-жа Godelieve PONNET

               Г-жа Véronique CRUTZEN
               Г-жа Nadine GILIS

               България

               Г-жа Васка СЕМЕРДЖИЕВА

               Г-жа Дарина КОНОВА
               Г-н Димитър ДИМИТРОВ

               Чешка република

               Г-н Jaroslav HLAVIN

               Г-жа Anna SAMKOVÁ
               Г-н Zdeněk ŠMERHOVSKÝ

               Дания

               Г-жа Charlotte SKJOLDAGER

               Г-жа Annemarie KNUDSEN
               Г-н Bent HORN ANDERSEN

               Германия

               Г-н Michael KOLL

               Г-н Kai SCHÄFER
               г-жа Ellen ZWINK

               Естония

               Г-жа Seili SUDER

               Г-жа Kristel PLANGI
               Г-жа Maret MARIPUU

               Ирландия

               Г-жа Paula GOUGH

               Г-жа Marie DALTON
               Г-жа Margaret LAWLOR

               Гърция

               Испания

               Г-жа Dolores LIMÓN TAMÉS

               Г-жа Mercedes TEJEDOR AIBAR
               Г-жа Belén PERÉZ AZNAR

               Франция

               Г-жа Bénédicte LEGRAND-JUNG

               Г-н Frédéric TEZE
               Г-н Olivier MEUNIER

               Хърватия

               Г-н Zdravko MURATTI

               Г-н Miroslav BABIĆ
               Г-н Jere GAŠPEROV

               Италия

               Г-н Romolo De CAMILLIS

               Г-жа Rosanna MARGIOTTA
               Г-жа Alessandra PERA

               Кипър

               Г-н Anastassios YANNAKI

               Г-н Aristodemos ECONOMIDES
               Г-н Marios KOURTELLIS

               Латвия

               Г-жа Jolanta GEDUŠA

               Г-н Renārs LŪSIS
               Г-жа Māra VĪKSNE

               Литва

               Г-жа Aldona SABAITIENĖ

               Г-жа Vilija KONDROTIENĖ
               Г-жа Gintarė BUŽINSKAITĖ

               Люксембург

               Г-н Marco BOLY

               Г-н Johny SCHNEIDER
               Г-н Carlo STEFFES

               Унгария

               Г-н Péter NESZTINGER

               Г-жа Katalin BALOGH
               Г-жа Gyula MADARÁSZ

               Малта

               Г-н Mark GAUCI

               Г-н Melhino MERCIECA
               Г-н David SALIBA

               Нидерландия

               Г-жа Esther de KLEUVER

               Г-н Martin G. DEN HELD
               Г-н Rob TRIEMSTRA

               Австрия

               Г-жа Anna RITZBERGER-MOSER

               Г-жа Gertrud BREINDL
               Г-жа Gerlinde ZINIEL

               Полша

               Г-жа Danuta KORADECKA

               Г-жа Joanna FAŁDYGA
               Г-н Roman SĄSIADEK

               Португалия

               Г-н Pedro Nuno PIMENTA BRAZ

               Г-н Carlos PEREIRA
               Г-н Antόnio SANTOS

               Румъния

               Г-жа Anca Mihaela PRICOP

               Г-н Marian TĂNASE
               Г-н Dantes Nicolae BRATU

               Словения

               Г-н Nikolaj PETRIŠIČ

               Г-н Jože HAUKO
               Г-н Etbin TRATNIK

               Словакия

               Г-жа Romana ČERVIENKOVÁ

               Г-н Vladimir TEJBUS

               Финландия

               Г-н Leo SUOMAA

               Г-жа Kristiina MUKALA
               Г-н Wiking HUSBERG

               Швеция

               Обединено кралство

               Г-н Stuart BRISTOW

               Г-н Clive FLEMING
               Г-н Stephen TAYLOR

         II.   ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ

               Държава

               Членове

               Заместник-членове

               Белгия

               Г-жа Caroline VERDOOT

               Г-н Herman FONCK
               Г-н Stéphane LEPOUTRE

               България

               Г-н Иван КОКАЛОВ

               Г-н Александър ЗАГОРОВ
               Г-жа Ренета ВАСИЛЕВА

               Чешка република

               Г-жа Radka SOKOLOVÁ

               Г-н Václav PROCHÁZKA
               Г-н Jaroslav PEJŠA

               Дания

               Г-жа Maria BJERRE

               Г-н Jan KAHR FREDERIKSEN

               Германия

               Г-жа Sonja KÖNIG

               Г-жа Anne KARRASS
               Г-н Moriz-Boje TIEDEMANN

               Естония

               Г-жа Aija MAASIKAS

               Г-н Argo SOON
               Г-жа Elina REEDI

               Ирландия

               Г-н Sylvester CRONIN

               Г-н Frank VAUGHAN
               Г-н Dessie ROBINSON

               Гърция

               Испания

               Г-н Pedro J. LINARES

               Г-жа Marisa RUFINO
               Г-н Javier TORRES

               Франция

               Хърватия

               Г-н Marko PALADA

               Г-жа Gordana PALAJSA
               Г-н Rajko KUTLAČA

               Италия

               Кипър

               Г-н Nicos ANDREOU

               Г-н Nikos SATSIAS
               Г-н Stelios CHRISTODOULOU

               Латвия

               Г-н Ziedonis ANTAPSONS

               Г-н Mārtiņš PUŽULS
               Г-н Edgars GRIGORJEVS

               Литва

               Г-жа Inga RUGINIENĖ

               Г-жа Dalia JUŠKEVIČIENĖ
               Г-н Ričardas GARUOLIS

               Люксембург

               Г-н Jean-Luc DE MATTEIS

               Г-н Marcel GOEREND
               Г-н Robert FORNIERI

               Унгария

               Малта

               Г-н Alfred LIA

               Г-н Edwin BALZAN
               Г-н Anthony CASARU

               Нидерландия

               Г-н W. van VEELEN

               Г-н H. van STEENBERGEN
               Г-жа S. BALJEU

               Австрия

               Г-жа Ingrid REIFINGER

               Г-жа Julia NEDJELIK-LISCHKA
               Г-н Alexander HEIDER

               Полша

               Г-н Dariusz GOC

               Г-жа Agnieszka MIŃKOWSKA
               Г-жа Longina KACZMARSKA

               Португалия

               Г-жа Vanda Teresa ROGADO PEREIRA DA CRUZ

               Г-жа Maria da Conceição MELRO VIEIRA
               Г-н Fernando José GOMES MACHADO

               Румъния

               Словения

               Г-жа Lučka BÖHM

               Г-жа Katja GORIŠEK
               Г-н Matej VALENŠEK

               Словакия

               Г-н Peter RAMPAŠEK

               Г-н Alexander ŤAŽÍK
               Г-н Róbert STAŠKO

               Финландия

               Г-жа Raili PERIMÄKI

               Г-жа Paula ILVESKIVI
               Г-н Erkki AUVINEN

               Швеция

               Обединено кралство

               Г-н Hugh ROBERTSON

         III.   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Членове

               Заместник-членове

               Белгия

               Г-н Kris DE MEESTER

               Г-н Thierry VANMOL
               Г-н Marc JUNIUS

               България

               Г-н Георги СТОЕВ

               Г-жа Петя ГЕОРЕВА
               Г-жа Даниела СИМИДЧИЕВА

               Чешка република

               Г-жа Jana MALÁ

               Г-н František HROBSKÝ
               Г-н Martin RÖHRICH

               Дания

               Г-жа Lena SØBY

               Г-жа Christina SODE HASLUND
               Г-н Jens SKOVGAARD LAURITSEN

               Германия

               Г-н Eckhard METZE

               Г-н Stefan ENGEL
               Г-н Rüdiger TRIEBEL

               Естония

               Г-жа Marju PEÄRNBERG

               Г-жа Piia SIMMERMANN
               Г-жа Ülle MATT

               Ирландия

               Г-н Michael GILLEN

               Г-н Kevin ENRIGHT

               Гърция

               Испания

               Г-жа Marina GORDÓN ORTÍZ

               Г-жа Laura CASTRILLO NUÑEZ
               Г-жа Isabel MAYA RUBIO

               Франция

               Хърватия

               Г-жа Admira RIBIČIĆ

               Г-н Nenad SEIFERT
               Г-н Boris ANTUNOVIĆ

               Италия

               Кипър

               Г-н Polyvios POLYVIOU

               Г-н Emilios MICHAEL
               Г-н Panayotis PANAYI

               Латвия

               Г-жа Ilona KIUKUCĀNE

               Г-н Andris POMMERS

               Литва

               Г-н Vaidotas LEVICKIS

               Г-н Jonas GUZAVIČIUS
               Г-жа Aistė TOMKIENĖ

               Люксембург

               Г-н Pierre BLAISE

               Г-н François ENGELS
               Г-н Marc KIEFFER

               Унгария

               Малта

               Г-н John SCICLUNA

               Г-н Andrew AGIUS MUSCAT
               Г-жа Carmen BORG

               Нидерландия

               Г-н W.M.J.M. van MIERLO

               Г-н R. van BEEK
               Г-н H.A.F. van WELL

               Австрия

               Г-жа Julia ENZELSBERGER

               Г-жа Christa SCHWENG
               Г-жа Katharina LINDNER

               Полша

               Г-н Jacek MĘCINA

               Г-н Paweł PETTKE

               Португалия

               Г-н Luís HENRIQUES

               Г-н Manuel Marcelino PENA COSTA
               Г-н Luís Miguel CORREIA MIRA

               Румъния

               Словения

               Г-н Igor ANTAUER

               Г-жа Karmen FOTUNA JEFIM

               Словакия

               Г-н Róbert MEITNER

               Г-жа Silvia SUROVÁ

               Финландия

               Г-жа Riitta WÄRN

               Г-н Jan SCHUGK
               Г-н Mika SUSI

               Швеция

               Обединено кралство

               Г-жа Rachel SMITH

               Г-н Dominic FROST

         Член 2
   Съветът ще назначи по-късно членовете и заместник-членовете, които още не са определени.
   Член 3
   Настоящото решение се публикува за сведение в Официален вестник на Европейския съюз.

      Съставено в Брюксел на 24 февруари 2016 година.

            За Съвета

            Председател

         M. BUSSEMAKER

      (1)  ОВ C 218, 13.9.2003 г., стр. 1.

      (2)  ОВ C 120, 26.4.2013 г., стр. 7.


title: Решение на Комисията от 15 ноември 2005 година за изменение на нейния процедурен правилник

text:
Важна правна забележка

|

32005D0960

Официален вестник n° L 347 , 30/12/2005 стр. 0083 - 0090 Официален вестник n° L 349 , 12/12/2006 стр. 0737 - 0744

		20051115Решение на Комисиятаот 15 ноември 2005 годиназа изменение на нейния процедурен правилник(2005/960/ЕО, Евратом)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност, и по-специално член 218, параграф 2 от него,като взе предвид Договора за създаване на Европейската общност за атомна енергия, и по-специално член 131 от него,като взе предвид Договора за Европейския съюз, и по-специално член 28, параграф 1 и член 41, параграф 1 от него,РЕШИ:Член 1Членове 1 — 28 от Процедурния правилник на Комисията [1] се заменят с текста в приложението към настоящото решение.Член 2Настоящото решение влиза в сила на 1 януари 2006 г.Член 3Настоящото решение се публикува в Официален вестник на Европейския съюз.Съставено в Брюксел на 15 ноември 2005 година.За КомисиятаJosé Manuel BarrosoПредседател[1] ОВ L 308, 8.12.2000 г., стр. 26. Процедурен правилник, последно изменен с Решение 2004/563/ЕО, Евратом на Комисията (ОВ L 251, 27.7.2004 г., стр. 9).--------------------------------------------------20051115ПРИЛОЖЕНИЕ"ГЛАВА IКОМИСИЯТАРАЗДЕЛ IОбщи разпоредбиЧлен 1Принцип на колективна отговорностКомисията действа колективно в съответствие с настоящия процедурен правилник и в съответствие с политическите насоки, определени от председателя.Член 2Приоритети и работна програмаВ съответствие с политическите насоки, определени от председателя, Комисията установява своите многогодишни стратегически цели и годишната си стратегия за политиката, въз основа на които тя приема всяка година своята работна програма и предварителния проектобюджет за следващата година.Член 3Председател1. Председателят може да определя за членовете на Комисията специални области на дейност, по отношение на които те са конкретно отговорни за подготовката на работата на Комисията и изпълнението на нейните решения.Той може да променя определянето на тези области по всяко време.2. Председателят може да създава постоянни групи или групи ad hoc от членове на Комисията, като определя техните председатели и като взема решения за състава им. Той определя мандата на тези групи и одобрява оперативните им правила.3. Председателят представлява Комисията. Той определя членовете на Комисията, които да му помагат при изпълнението на тази задача.Член 4Процедури за вземане на решенияРешенията на Комисията се вземат:а) на заседания на Комисията с устна процедура; илиб) с писмена процедура в съответствие с член 12; илив) с процедура на оправомощаване в съответствие с член 13; илиг) с процедура на делегиране в съответствие с член 14.РАЗДЕЛ 2Заседания на КомисиятаЧлен 5Свикване на заседания на Комисията1. Заседанията на Комисията се свикват от председателя.2. По принцип Комисията заседава най-малкото веднъж седмично. Тя провежда допълнителни заседания, когато е необходимо.3. Членовете на Комисията са длъжни да участват във всички заседания. Председателят преценява дали членовете могат да бъдат освободени от това задължение при определени обстоятелства.Член 6Дневен ред на заседанията на Комисията1. Председателят приема дневния ред на всяко заседание на Комисията.2. Без да се засяга правомощието на председателя да приема дневния ред, всяко предложение, свързано със значителни разходи, трябва да бъде представено при съгласуване с члена на Комисията, отговарящ за бюджета.3. Ако даден член на Комисията предложи включването на дадена точка в дневния ред, председателят трябва да бъде уведомен, както е предвидено от Комисията в съответствие с правилата за прилагане, посочени в член 28, наричани по-долу "правилата за прилагане".4. Дневният ред и необходимите документи се раздават на членовете на Комисията, както е предвидено от Комисията в съответствие с правилата за прилагане.5. Когато член на Комисията поиска дадена точка да бъде оттеглена от дневния ред, при условие че председателят се съгласи, тази точка се отлага за следващото заседание.6. По предложение на председателя Комисията може да разгледа всеки въпрос, който не е включен в дневния ред или за който необходимите документи са били раздадени със закъснение. Тя може да реши да не разглежда дадена точка от дневния ред.Член 7КворумБроят на членовете, чието присъствие е необходимо, за да има кворум, е равен на мнозинство от броя на членовете, предвиден в Договора.Член 8Вземане на решения1. Комисията взема решенията въз основа на предложения от един или повече от нейните членове.2. Въпросът се поставя на гласуване, ако някой от членовете поиска това. Гласуването може да се отнася до оригиналния проект на текста или върху проект на текста, изменен от члена или членовете, отговарящи за инициативата или от председателя.3. Решенията на Комисията се приемат, ако мнозинството от броя на членовете, предвиден в Договора, е гласувало "за".4. Председателят официално отбелязва изхода от дискусиите, който се записва в протокола от срещата, предвиден в член 11.Член 9ПоверителностЗаседанията на Комисията не са публични. Дискусиите са поверителни.Член 10Присъствие на длъжностни лица или други лица1. Освен ако Комисията не реши друго, генералният секретар и началникът на кабинета на председателя присъстват на заседанията. Обстоятелствата, при които други лица могат да присъстват на заседанията на Комисията, се определят в съответствие с правилата за прилагане.2. При отсъствие на член на Комисията началникът на неговия кабинет може да присъства на заседанието и по покана на председателя да представи възгледите на отсъстващия член.3. Комисията може да реши да изслуша всяко друго лице.Член 11Протоколи1. На всички заседания на Комисията се водят протоколи.2. Проектопротоколът се представя на Комисията за одобрение на следващото заседание. Одобреният протокол се заверява с подписите на председателя и на генералния секретар.РАЗДЕЛ 3Други процедури за вземане на решенияЧлен 12Решения, които се вземат с писмена процедура1. Съгласието на членовете на Комисията по даден проект на текст от един или повече от нейните членове може да бъде получено с писмена процедура, при условие че е получено предварителното одобрение на правната служба и съгласието на службите, консултирани в съответствие с член 23.Такова одобрение и/или съгласие може да бъде заменено от споразумение между началниците на кабинета по финализиращата писмена процедура, както е предвидено в правилата за прилагане.2. Проектът на текста се раздава в писмен вид на всички членове на Комисията, както е предвидено в съответствие с правилата за прилагане, със срок, в рамките на който членовете трябва да известят всякакви резерви, които могат да имат или измененията, които желаят да направят.3. Всеки член на Комисията може в хода на писмената процедура да поиска проектът на текста да бъде дискутиран. Той трябва да изпрати мотивирано искане в тази връзка до председателя.4. Проект на текст, по който никой от членовете не е направил или поддържал искане за суспендиране до срока, определен за писмената процедура, се счита за приет от Комисията.Член 13Решения, вземани с процедура на оправомощаване1. Комисията може, при условие че принципът за колективната отговорност е напълно спазен, да оправомощи един или повече от своите членове да вземат управленски или административни мерки от нейно име и в съответствие с такива ограничения или условия, които тя наложи.2. Комисията може също да разпореди на един или повече от своите членове със съгласието на председателя да приемат окончателния текст на някой акт или на някое предложение, който трябва да бъде представен на други институции, чието съдържание вече е било определено при дискусията.3. Правомощията, дадени по този начин, могат да бъдат пределегирани на генералните директори и началниците на служби, освен ако това не е изрично забранено в решението за оправомощаване.4. Разпоредбите на параграфи 1, 2 и 3 не засягат правилата, отнасящи се до делегирането по отношение на финансови въпроси или правомощията, дадени на назначаващия орган и на органа, оправомощен да сключва трудови договори.Член 14Решения, които се вземат с процедура на делегиранеПри условие че принципът за колективната отговорност е напълно спазен, Комисията може да делегира приемането на управленски или административни мерки на генералните директори и началниците на служби, действащи от нейно име и в съответствие с такива ограничения или условия, които тя наложи.Член 15Пределегиране за отделни решения за даването на грантове и възлагането на договориГенерален директор или началник на служба, който е получил делегирани или пределегирани правомощия по членове 13 и 14 за приемането на финансови решения, може да реши да пределегира на компетентния директор или в съгласие с отговорния член на Комисията — на компетентния началник на отдел приемането на индивидуални решения за даване на грантове и възлагане на договори в съответствие с ограниченията и условията, изложени в правилата за прилагане.Член 16Информация относно приетите решенияРешенията, приети с писмена процедура, процедура на оправомощаване или процедура на делегиране, се записват в паметна записка, която се записва в протокола на следващото заседание на Комисията.РАЗДЕЛ 4Разпоредби, общи за всички процедури за вземане на решенияЧлен 17Заверка на актовете, приети от Комисията1. Актовете, приети в хода на дадено заседание, се прилагат на езика или езиците, чиито текстове са автентични, по такъв начин, че да не могат да бъдат отделени, към резюме, изготвено в края на заседанието на Комисията, на което са приети. Те се заверяват с подписите на председателя и генералния секретар на последната страница на резюмето.2. Актовете, приети с писмена процедура или процедура на оправомощаване в съответствие с член 12 и член 13, параграфи 1 и 2, се прилагат на езика или езиците, чиито текстове са автентични, по такъв начин, че да не могат да бъдат отделени, към паметната записка, посочена в член 16. Те се заверяват с подписа на генералния секретар на последната страница на паметната записка.3. Актовете, приети с процедура на делегиране или пределегиране, се прилагат на езика или езиците, чиито текстове са автентични, по такъв начин, че да не могат да бъдат отделени, към паметната записка, посочена в член 16. Те се заверяват чрез удостоверяващо изявление, подписано от длъжностното лице, на което са делегирани или пределегирани правомощията в съответствие с член 13, параграф 3 и членове 14 и 15.4. За целите на настоящия процедурен правилник "акт" означава всеки акт, посочен в член 249 от Договора за създаване на Европейската общност и член 161 от Договора за създаване на Евратом.5. За целите на настоящия процедурен правилник "езици, чиито текстове са автентични" означава всичките официални езици на Европейските общности, без да се засяга прилагането на Регламент(ЕО) № 930/2004 на Съвета [1] в случай на актове с общо приложение, както и езикът или езиците на тези, до които са адресирани, в другите случаи.РАЗДЕЛ 5Подготвяне и изпълнение на решения на КомисиятаЧлен 18Групи от членове на КомисиятаГрупите от членове на Комисията допринасят за координирането и подготовката на работата на Комисията в рамките на контекста на стратегическите цели и приоритети, определени от Комисията и в съответствие с мандата и политическите насоки, определени от председателя.Член 19Кабинети на членовете и взаимоотношения със службите1. Членовете на Комисията имат свои собствени кабинети, които да ги подпомагат в тяхната работа и при подготвянето на решенията на Комисията. Правилата, регулиращи състава на кабинетите, се определят от председателя.2. Членовете на Комисията одобряват организацията си на работа със службите, за които отговорят. По-специално, тази организация трябва да предвижда начина, по който членовете на Комисията дават разпореждания на съответните служби, които ще им предоставят всичката информация в тяхната област на дейност, необходима за упражняването на техните отговорности.Член 20Генерален секретар1. Генералният секретар подпомага председателя при подготвяне на процедурите и провеждане на заседанията на Комисията. Той подпомага също членовете, председателстващи групи от членове, създадени по член 3, параграф 2, при подготвянето и провеждането на заседанията.2. Той осигурява правилното прилагане на процедурите за вземане на решения и влизането в сила на решенията, посочени в член 4.3. Той помага за осигуряването на необходимата координация между службите на подготвителните етапи в съответствие с член 23 и за осигуряване на представянето на документите на Комисията с добро качество по отношение на съдържанието и спазването на правилата по отношение на формата.4. Освен в специални случаи той предприема необходимите стъпки, за да осигури официалното уведомяване на заинтересуваните лица относно актовете на Комисията и публикуването им в Официален вестник на Европейския съюз, и изпращането на документите на Комисията и на нейните служби до други институции на Европейските общности.5. Той отговаря за официалните връзки с другите институции на Европейските общности при спазване на правомощията, които Комисията реши да упражнява сама или да възложи на нейни членове или служби. Той следи процедурите на другите институции на Европейските общности и държи в течение Комисията.ГЛАВА IIСЛУЖБИ НА КОМИСИЯТАЧлен 21Структура на службитеЗа изпълнението на своите задачи Комисията разполага с единна система от служби, която се състои от генерални дирекции и приравнени на тях служби.Като общо правило генералните дирекции и приравнените служби се подразделят на дирекции, а дирекциите — на отдели.Член 22Създаване на специални функции и структуриВ специални случаи Комисията може да създава специални функции или структури за решаването на конкретни въпроси и да определя техните отговорности и метод на работа.Член 23Сътрудничество и координация между службите1. За да се осигури ефективността на действието на Комисията, службите работят в тясно сътрудничество и по координиран начин от началото на подготовката или прилагането на решенията на Комисията.2. Службата, отговаряща за подготвянето на дадена инициатива, осигурява от началото на подготвителната работа ефективната координация между всички служби с обоснован интерес към инициативата по силата на областта им на компетентност или отговорностите им, или по силата на естеството на въпроса.3. Преди даден документ да се представи на Комисията, отговорната служба консултира своевременно службите с обоснован интерес към проекта на текста в съответствие с правилата за прилагане.4. Провеждат се задължителни консултации с правната служба относно всички проекти или предложения за правни актове и за всички документи, които могат да имат правни последици.Правната служба трябва винаги да бъде консултирана преди инициирането на която и да е от процедурите за вземане на решения, предвидени в членове 12, 13 и 14, освен за решения, отнасящи се до стандартни актове, където нейното съгласие вече е осигурено (повтарящи се актове). Такова консултиране не се изисква за решенията, посочени в член 15.5. Провеждат се консултации с генералния секретариат относно инициативи, които:а) са от политическа важност; илиб) са част от годишната работна програма на Комисията или програмния акт, който е в сила; илив) се отнасят до институционални въпроси; илиг) са обект на оценка на въздействието или на публична консултация.6. С изключение на решенията, посочени в член 15, се провеждат консултации с генералните дирекции, отговарящи за бюджета и за персонала и администрацията, относно всички документи, които могат да имат последици за бюджета и финансите или съответно за персонала и администрацията. Провежда се консултация със службата, отговаряща за борбата с измамите, когато това е необходимо.7. Отговорната служба се стреми да изготви предложение, за което като е получила съгласието на службите, с които са проведени консултации. В случай на несъгласие тя прилага към своето предложение различаващите се становища, изразени от тези служби, без да се засяга член 12.ГЛАВА IIIЗАМЕСТВАНЕЧлен 24Приемственост на дейносттаЧленовете на Комисията и службите гарантират, че те вземат всички необходими мерки за осигуряване на приемственост на дейността в съответствие с разпоредбите, приети за тази цел от Комисията или от председателя.Член 25Заместване на председателяКогато председателят е възпрепятстван да упражнява своите функции, те се упражняват от един от заместник-председателите или членовете по реда на старшинството, определен от председателя.Член 26Заместване на генералния секретарКогато генералният секретар е възпрепятстван да упражнява своите функции, те се упражняват от най-старшия присъстващ заместник-генерален секретар или в случай на равенство по старшинство — от най-възрастния или от длъжностно лице, определено от Комисията.Ако не присъства заместник-генерален секретар и от Комисията не е определено длъжностно лице, функциите на заместник се изпълняват от присъстващото подчинено длъжностно лице с най-голямо старшинство по категория и степен, а при равенство по старшинство — от този, който е най-възрастен.Член 27Заместване на висшестоящи в йерархията1. Когато даден генерален директор е възпрепятстван да упражнява функциите си, те се упражняват от най-старшия присъстващ заместник-генерален директор или в случай на равенство по старшинство — от най-възрастния или от длъжностно лице, определено от Комисията.Ако не присъства заместник-генерален директор и от Комисията не е определено длъжностно лице, функциите на заместник се изпълняват от присъстващото подчинено длъжностно лице с най-голямо старшинство по категория и степен, а при равенство по старшинство — от този, който е най-възрастен.2. Когато началник на отдел е възпрепятстван да упражнява функциите си, те се упражняват от заместник-началника на отдела или от длъжностно лице, определено от генералния директор.Ако не присъства заместник-началник на отдела и от генералния директор не е определено длъжностно лице, функциите на заместник се изпълняват от присъстващия подчинен служител с най-голямо старшинство по категория и степен, а при равенство по старшинство — от този, който е най-възрастен.3. Когато друг висшестоящ в йерархията е възпрепятстван да упражнява функциите си, те се изпълняват от длъжностно лице, определено от генералния директор в съгласие с отговарящия член на Комисията. Ако няма определен заместник, функциите на заместник се изпълняват от присъстващия подчинен служител с най-голямо старшинство по категория и степен, а при равенство по старшинство — от този, който е най-възрастен.ГЛАВА IVЗАКЛЮЧИТЕЛНИ РАЗПОРЕДБИЧлен 28Правила за прилагане и допълнителни меркиВ степента, в която е необходимо Комисията определя правила за прилагането на настоящия процедурен правилник.Комисията може да приема допълнителни мерки, отнасящи се до функционирането на Комисията и на нейните служби, като вземе предвид развитието на технологията и информационните технологии.Член 29Влизане в силаНастоящият процедурен правилник влиза в сила на 1 януари 2006 г.[1] ОВ L 169, 1.5.2004 г., стр. 1."--------------------------------------------------


title: Решение (ОВППС) 2016/2384 на Съвета от 22 декември 2016 година за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма, и за изменение на Решение (ОВППС) 2016/1136

text:
               23.12.2016

               BG

               Официален вестник на Европейския съюз

               L 352/92

         РЕШЕНИЕ (ОВППС) 2016/2384 НА СЪВЕТА
   от 22 декември 2016 година
   за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма, и за изменение на Решение (ОВППС) 2016/1136
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 27 декември 2001 г. Съветът прие Обща позиция 2001/931/ОВППС (1).

               (2)

               На 12 юли 2016 г. Съветът прие Решение (ОВППС) 2016/1136 (2) с което актуализира списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС.

               (3)

               Съветът установи, че още три лица са участвали в извършването на терористични действия по смисъла на член 1, параграфи 2 и 3 от Обща позиция 2001/931/ОВППС, че във връзка с тях е било взето решение от компетентен орган по смисъла на член 1, параграф 4 от същата обща позиция, и че тези лица следва да бъдат добавени в списъка от лица, групи и образувания, по отношение на които се прилагат членове 2, 3 и 4 от Обща позиция 2001/931/ОВППС.

               (4)

               Списъкът на лицата, групите и образуванията, спрямо които се прилага Обща позиция 2001/931/ОВППС, следва съответно да се измени,

         ПРИЕ НАСТОЯЩОТО РЕШЕНИЕ:
   Член 1
   Приложението към Решение (ОВППС) 2016/1136 се изменя съгласно изложеното в приложението към настоящото решение.
   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 22 декември 2016 година.

            За Съвета

            Председател

         M. LAJČÁK

      (1)  Обща позиция 2001/931/ОВППС на Съвета от 27 декември 2001 г. за прилагането на специални мерки за борба с тероризма (ОВ L 344, 28.12.2001 г., стр. 93).

      (2)  Решение (ОВППС) 2016/1136 на Съвета от 12 юли 2016 г. за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма и за отмяна на Решение (ОВППС) 2015/2430 (ОВ L 188, 13.7.2016 г., стр. 21).

      ПРИЛОЖЕНИЕ
      Лицата, изброени по-долу, се добавят в списъка на лицата, съдържащ се в раздел I (Лица) към приложението към Решение (ОВППС) 2016/1136:

                  —

                  EL HAJJ, Hassan Hassan, роден на 22 март 1988 г. в Zaghdraiya, Sidon (Ливан), канадски гражданин. Номер на паспорта: JX446643 (Канада);

                  —

                  MELIAD, Farah (известен също като HUSSEIN HUSSEIN, известен също като JAY DEE), роден на 5 ноември 1980 г. в Сидни (Австралия), австралийски гражданин. Номер на паспорта: M2719127 (Австралия);

                  —

                  ȘANLI, Dalokay (известен също като Sinan), роден на 13 октомври 1976 г. в Pülümür (Турция).


title: 2010/9/ЕС: Решение на Комисията от 6 януари 2010 година относно изискванията за безопасност, на които трябва да отговарят европейските стандарти за бебешки и детски столчета за вана, помощни средства за къпане, вани и стойки за вана съгласно Директива 2001/95/ЕО на Европейския парламент и на Съвета (нотифицирано под номер C(2009) 10290) Текст от значение за ЕИП

text:
               7.1.2010

               BG

               Официален вестник на Европейския съюз

               L 3/23

         РЕШЕНИЕ НА КОМИСИЯТА
   от 6 януари 2010 година
   относно изискванията за безопасност, на които трябва да отговарят европейските стандарти за бебешки и детски столчета за вана, помощни средства за къпане, вани и стойки за вана съгласно Директива 2001/95/ЕО на Европейския парламент и на Съвета
   (нотифицирано под номер C(2009) 10290)
   (текст от значение за ЕИП)
   (2010/9/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2001/95/ЕО на Европейския парламент и на Съвета от 3 декември 2001 г. относно общата безопасност на продуктите (1), и по-специално член 4, параграф 1, буква а) от нея,
   като има предвид, че:

               (1)

               В Директива 2001/95/ЕО се предвижда, че европейските стандарти трябва да бъдат установени от европейските органи по стандартизация. Тези стандарти следва да гарантират, че продуктите отговарят на общите изисквания за безопасност, наложени от директивата.

               (2)

               Съгласно Директива 2001/95/ЕО даден продукт се счита за безопасен, що се касае до рисковете и категориите от рискове, които са регламентирани от националните стандарти, когато той е в съответствие с доброволните национални стандарти, които транспонират европейските стандарти.

               (3)

               През 2006 г. в сътрудничество с националните власти, националните органи по стандартизация, асоциациите на потребителите, организациите за безопасност на продуктите, стопанските субекти и лабораториите за изпитвания Комисията възложи изследване (2) за оценка на безопасността на няколко на брой детски артикула, които се използват обикновено при гледането на бебета и деца на възраст от 0 до 5 години.

               (4)

               Изследването събра статистически данни относно тези продукти във връзка със злополуки и наранявания в ЕС и по света и извърши цялостна оценка на риска, основаваща се на определянето на основните опасности и оценка на сценариите за експозиция.

               (5)

               Столчетата за вана, помощните средства за къпане и ваните, независимо дали в комбинация със стойка или не, присъстват сред оценените в изследването продукти. Тези продукти са използвани при къпането на бебета и деца и за тях бе установено, че крият сериозни рискове, предимно от удавяне, което често е с фатален завършек поради невръстната възраст на ползвателите.

               (6)

               Събраните от злополуки доказателства и данни неотклонно сочат, че рискът от удавяне се дължи на недостатъчни, некатегорични и незабележими предупреждения и указания за безопасна употреба на продуктите, както и на недостатъчната им структурна цялост и устойчивост. Злополуките и данните свидетелстват също за свързани с използването на тези продукти рискове от падане, нараняване и поглъщане на малки части, както и за недостатъчен надзор от страна на детегледача.

               (7)

               Макар че по света съществува значителна по обем информация за удавяния и наранявания, дължащи се на злополуки при къпане, остава непотвърдена пряката връзка между използването на помощни средства при къпането и смъртните случаи или злополуките. Изследователите и научната литература по света са единни относно това, че не съществуват категорични доказателства за връзка между увеличаването на броя на злополуките и използването на помощни средства при къпането (3). Някои изследователи, които следят тенденцията в последно време към увеличаване на продажбите на столчета за вана и намаляването на броя на злополуките и случаите на удавяне при къпане, говорят дори за „лек предпазен ефект“, който се дължи на използването на столчета за вана (4).

               (8)

               За тези три вида продукти не съществуват европейски стандарти. Следователно се налага да бъдат определени специфични изисквания по силата на член 4, параграф 1, буква а) от Директива 2001/95/ЕО с оглед да бъде изискано от органите по стандартизация да разработят стандарти за намаляването на рисковете, свързани с използването на столчета за вана, помощни средства за къпане и вани (независимо дали в комбинация със стойка или не) при къпането на бебета или малки деца. Тези стандарти следва да бъдат разработени при спазване на процедурата, установена с Директива 98/34/ЕО на Европейския парламент и на Съвета от 22 юни 1998 г. относно установяването на процедура за предоставяне на информация в областта на техническите стандарти и правила за услуги на Информационното общество (5). Позоваването на приетия стандарт следва да бъде публикувано в Официален вестник на Европейския съюз в съответствие с член 4, параграф 2 от Директива 2001/95/ЕО.

               (9)

               След създаването на съответните стандарти и при условие че Комисията реши да публикува позоваванията им в Официален вестник в съответствие с установената в член 4, параграф 2 от Директива 2001/95/ЕО процедура, по презумпция ще се счита, че столчетата за вана, помощните средства за къпане и ваните за къпане (независимо дали в комбинация със стойка или не), произведени в съответствие с тези стандарти, отговарят на общото изискване за безопасност, предвидено в Директива 2001/95/ЕО, доколкото става дума за изискванията за безопасност, които са предмет на стандартите.

               (10)

               За да бъдат повишени сегашните нива на безопасност при използването на тези продукти, е необходимо да се предприемат действия по отношение на стандартите, а на родителите и пълнолетните детегледачи да се предостави информация за предназначението и безопасното използване на тези продукти.

               (11)

               Мерките, предвидени в настоящото решение, са в съответствие със становището на комитета, създаден съгласно член 15 от Директива 2001/95/ЕО,

         ПРИЕ НАСТОЯЩОТО РЕШЕНИЕ:
   Член 1
   Определения
   За целите на настоящото решение:

               —

               „бебешки столчета за вана“ („седалка за къпане“ ) означава продукти, които позволяват детето да остане в седнало положение по време на къпане. Тези продукти са предназначени да бъдат използвани само при деца, които са в състояние да седят самостоятелно, но не трябва да се използват при деца, които вече могат да се изправят на краката си,

               —

               „помощни средства за къпане на бебета“ означава продукти, които позволяват детето да бъде в наклонено или лежащо положение по време на къпане. Тези продукти са предназначени да бъдат използвани от раждането докато децата станат способни да седят самостоятелно,

               —

               „вани за бебета и малки деца“ означава продукти, които са предназначени за къпане на деца от раждането им до достигането на 12-месечна възраст. Тези продукти могат да бъдат използвани самостоятелно, поставени в нормална вана или на нейния ръб, или на пода, или в комбинация със стойки.

         Член 2
   Изисквания
   Специфичните изисквания за безопасност за посочените в член 1 продукти, които трябва да бъдат включени в европейски стандарти в съответствие с член 4 от Директива 2001/95/ЕО, са определени в приложението към настоящото решение.
   Член 3
   Публикуване
   Настоящото решение влиза в сила на двадесетия ден след публикуването му в Официален вестник на Европейския съюз.

      Съставено в Брюксел на 6 януари 2010 година.

            За Комисията

         José Manuel BARROSO

            Председател

      (1)  ОВ L 11, 15.1.2002 г., стр. 4.

      (2)  http://ec.europa.eu/consumers/safety/projects/ongoing-projects_en.htm#project_results

      (3)  „Drowning of babies in bath seats: do they provide false reassurance?“ („ Удавяне на бебета в столчета за вана: водят ли последните до измамно спокойствие?“), публикувано от Royal Society for the Prevention of Accidents (Обединено кралство). Февруари 2005 г.
   http://www.rospa.com/productsafety/info/bathseats_drowning.pdf

      (4)  Comments to CPSC on Advance Notice of Proposed Rulemaking on baths seats and rings by Harvard School of Public Health — Department of Health Policy and Management (Коментар от страна на Катедрата за политика и управление на здравеопазването към факултета по обществено здраве на Харвардския университет, отправен до Комисията за безопасност на потребителските продукти на САЩ (CPSC) относно предварителния вариант на бъдещо законодателство за столчета за вана. Май 2001 г., http://www.cpsc.gov/LIBRARY/FOIA/foia01/pubcom/commenta.pdf

      (5)  ОВ L 204, 21.7.1998 г., стр. 37.

      ПРИЛОЖЕНИЕ

         Специфични изисквания за безопасност по отношение на столчета за вана

      РИСКОВЕ: Основният риск, свързан с продукта, е удавяне.
      1.   ИЗИСКВАНИЯ ЗА БЕЗОПАСНОСТ
      1)   Общи изисквания за безопасност

      Артикулите не следва да застрашават безопасността или здравето на децата или детегледачите при употреба по предназначение или по предвидим начин, като се има предвид поведението на децата. Способностите на децата и детегледачите им се вземат предвид по-специално що се отнася до артикули, които с оглед на техните функции размери и характеристики са предназначени за употреба от деца на възраст под 10 месеца. Етикетите върху артикулите или върху техните опаковки и указанията за употреба, които ги придружават, трябва да привличат вниманието на ползвателите или детегледачите към опасностите и рисковете от наранявания, свързани с използването на артикулите, както и върху начините за избягването им.
      2)   Специфични изисквания за безопасност

         Химични изисквания

      Столчетата за вана трябва да съответстват на съответното законодателство на ЕС.

         Възпламеняемост и термични характеристики

      За да се избегне рискът от попарване от течаща от кранчето гореща вода, на детегледачите трябва да се дават указания да внимават за температурата на водата и да не позволяват на децата да достигнат до кранчетата.

         Физични и механични свойства

      Опасност от заклещване в процепи и отвори
      Артикулите са проектирани и произведени по начин, който възпрепятства:

                  —

                  във възможно най-голяма степен заклещването на пръстите,

                  —

                  заклещването на краката в отвор, през който детето е могло да се плъзне, при което детето остава потопено.

            Опасност, породена от подвижни елементи
      Артикули, които са проектирани като сгъваеми, трябва да имат механизъм за сгъване, който да не може да бъде задействан от дете или неволно от страна на детегледачите. Не трябва да е възможно продуктът да бъде сглобен, без да бъде задействан и заключващият механизъм. Не се допуска промяна в разстоянието (между основата на столчето и ваната), дължаща се на движението на детето, особено когато центърът на тежестта му се измества. Въртящите се седалки на столчетата се конструират във възможно най-голяма степен по начин, който възпрепятства нараняването или затискането на детето при използването им.
      Риск от падане
      За да се намали рискът от падане, което може да доведе до удавяне, артикулът и приспособлението, с което той се захваща за ваната, са в състояние да устоят на вътрешния и външния натиск от страна на детето, който може да предизвика преобръщането му. По-специално артикулът не трябва да се преобръща, докато детето се навежда в която и да е посока, опитва се да стане или бута столчето.
      Опасност от задавяне
      За да се намали рискът от задавяне, артикулът не трябва да съдържа малки части, които могат да бъдат отделени при прилагане на сила от дете и които могат да се поберат в устата на дете. За да се намали рискът от задавяне, пълнежните материали, които крият опасност от задавяне, не трябва да стават достъпни вследствие на приложената от детето сила, особено чрез хапане.
      Опасност от задушаване
      Артикулът не трябва да съдържа пластмасови апликации, които могат да бъдат отделени при прилагане на сила от дете, или каквото и да е непромокаемо покритие на столчето за вана, което може да покрие едновременно и устата и носа и да представлява опасност от задушаване. Опаковката, в която се съдържат артикулите, не трябва да представлява риск от задушаване чрез препречване на дихателните пътища.
      Опасност от поглъщане
      За да се намали рискът от поглъщане, артикулът не трябва да съдържа отделни или малки части, които могат да бъдат отделени при прилагане на сила от дете и които могат да попаднат в хранопровода.
      Опасни ръбове
      Достъпните ръбове са проектирани по начин, който не позволява получаването на разкъсвания и рани, особено ръбовете в пряк контакт с кожата на детето.
      Структурна цялост
      Приспособленията за фиксиране (като накрайници вендузи или други средства), които са от основно значение за закрепването на продукта, не трябва да се износват в продължение на целия жизнен цикъл на продукта.
      За да се предотврати счупването на компоненти, което може да причини физическо нараняване, артикулите трябва да са в състояние да издържат на механичния натиск, на който са подложени по време на използването им.
      Предпазна функция
      За да се предотврати рискът от задушаване чрез давене, артикулите трябва да бъдат проектирани така, че да държат детето само в седнало положение. Проектът трябва да е съобразен със съответните антропометрични данни за съответната възрастова група. Предпазната функция трябва да дава възможност детето да бъде извадено лесно в случай на извънредна ситуация.
      Опасности, произтичащи от действия на детето върху приспособленията за фиксиране на артикулите
      За да се избегне рискът от удавяне, трябва да е невъзможно приспособленията за фиксиране да бъдат активирани от страна на детето или пък неволно от страна на детегледачите.
      Специфични предупреждения за артикула
      Предупрежденията и указанията за употреба посочват ясно, че:

                  —

                  детегледачът трябва през цялото време да е в контакт с детето,

                  —

                  удавяне може да настъпи за броени мигове и в много плитка вода (± 2 cm),

                  —

                  артикулът не предлага каквато и да е допълнителна безопасност по отношение на рисковете, свързани с водата, и удавяне се е случвало при наличие на столчета за вана.

            Предупрежденията и информацията следва да бъдат изложени на видно място на опаковката, върху продукта и на мястото на продажба и следва да бъдат допълнени с пиктограми.
      Етикетът с предупреждението следва да бъде траен и да остава видим, когато детето е на столчето за вана.
      На детегледачите се предоставя информация относно уязвимата възрастова група деца (от 5 до 10 месеца).
      Хигиена
      Столчетата за вана са проектирани така, че да е лесно да бъдат измити и изсушени.

         Специфични изисквания за безопасност по отношение на помощни средства за къпане

      РИСКОВЕ: Основният риск, свързан с продукта, е удавяне.
      2.   ИЗИСКВАНИЯ ЗА БЕЗОПАСНОСТ
      1)   Общи изисквания за безопасност

      Артикулите не следва да застрашават безопасността или здравето на децата или детегледачите при употреба по предназначение или по предвидим начин, като се има предвид поведението на децата. Способностите на децата и детегледачите им се вземат предвид по-специално що се отнася до артикули, които с оглед на техните функции, размери и характеристики са предназначени за употреба от деца на възраст под 9 месеца. Етикетите върху артикулите или върху техните опаковки и указанията за употреба, които ги придружават, трябва да привличат вниманието на ползвателите или детегледачите към опасностите и рисковете от наранявания, свързани с използването на артикулите, както и върху начините за избягването им.
      2)   Специфични изисквания за безопасност

         Химични изисквания

      Помощните средства за къпане на бебета трябва да съответстват на съответното законодателство на ЕС.

         Възпламеняемост и термични характеристики

      За да се избегне рискът от попарване от течаща от кранчето гореща вода, на детегледачите трябва да се дадат указания да внимават за температурата на водата и да не позволяват на децата да достигнат до кранчетата.

         Физични и механични свойства

      Опасност от заклещване в процепи и отвори
      Артикулите са проектирани и произведени по начин, който възпрепятства заклещването на пръстите.
      Удушаване
      Артикулите са проектирани и произведени по начин, който възпрепятства удушаването.
      Риск от падане
      За да се намали рискът от падане, което може да доведе до удавяне, артикулът и приспособлението, с което той се захваща за ваната, са в състояние да устоят на вътрешния и външния натиск от страна на детето, който може да предизвика преобръщането му. По-специално артикулът не трябва да се преобръща, докато детето се навежда в която и да е посока, опитва се да стане или бута столчето.
      Опасност от задавяне
      За да се намали рискът от задавяне, артикулът не трябва да съдържа малки части, които могат да бъдат отделени при прилагане на сила от дете и които могат да се поберат в устата на дете. За да се намали рискът от задавяне, пълнежните материали, които крият опасност от задавяне, не трябва да стават достъпни вследствие на приложена от дете сила, особено чрез хапане.
      Опасност от задушаване
      Артикулът не трябва да съдържа пластмасови апликации, които могат да бъдат отделени при прилагане на сила от дете, или каквото и да е непромокаемо покритие на помощното средство за къпане, което може да покрие едновременно и устата и носа и да представлява опасност от задушаване. Опаковката, в която се съдържат артикулите, не трябва да представлява риск от задушаване чрез препречване на дихателните пътища.
      Опасност от поглъщане
      За да се намали рискът от поглъщане, артикулът не трябва да съдържа отделни или малки части, които могат да бъдат отделени при прилагане на сила от дете и които могат да попаднат в хранопровода.
      Опасни ръбове
      Достъпните ръбове са проектирани по начин, който не позволява получаването на разкъсвания и рани, особено ръбовете в пряк контакт с кожата на детето.
      Структурна цялост
      За да се предотврати счупването на компоненти, което може да причини физическо нараняване, артикулите трябва да са в състояние да издържат на механичния натиск, на който са подложени по време на използването им.
      Специфични предупреждения за артикула
      Предупрежденията и указанията за употреба посочват ясно, че:

                  —

                  детегледачът трябва през цялото време да е в контакт с детето,

                  —

                  удавяне може да настъпи за броени мигове и в много плитка вода (± 2 cm),

                  —

                  максималното ниво на водата, при което се избягва проникването на вода в устата на детето,

                  —

                  артикулът не предлага каквато и да е допълнителна безопасност по отношение на рисковете, свързани с водата, и удавяне се е случвало при наличие на помощни средства за къпане.

            Предупрежденията и информацията следва да бъдат изложени на видно място на опаковката, върху продукта и на мястото на продажба и следва да бъдат допълнени с пиктограми.
      Етикетът с предупреждението следва да бъде траен и да остава видим, когато детето е в помощното средство за къпане.
      На детегледачите се предоставя информация относно уязвимата възрастова група деца (от раждането до 9 месеца).
      Хигиена
      Артикулите са проектирани така, че да е лесно да бъдат измити и изсушени.

         Специфични изисквания за безопасност по отношение на бебешки вани и стойки за вана

      РИСКОВЕ: Основните рискове, свързани с продукта, са удавяне и падане, когато бебешката вана падне от стойката или поставката.
      3.   ИЗИСКВАНИЯ ЗА БЕЗОПАСНОСТ
      1)   Общи изисквания за безопасност

      Артикулите не следва да застрашават безопасността или здравето на децата или детегледачите при употреба по предназначение или по предвидим начин, като се има предвид поведението на децата. Способностите на децата и детегледачите им се вземат предвид по-специално що се отнася до артикули, които с оглед на техните функции, размери и характеристики са предназначени за употреба от деца на възраст под 12 месеца. Етикетите върху артикулите или върху техните опаковки и указанията за употреба, които ги придружават, трябва да привличат вниманието на ползвателите или детегледачите към опасностите и рисковете от наранявания, свързани с използването на артикулите, както и върху начините за избягването им.
      2)   Специфични изисквания за безопасност

         Химични изисквания

      Бебешките вани и стойки за вана трябва да съответстват на съответното законодателство на ЕС.

         Възпламеняемост и термични характеристики

      За да се избегне рискът от попарване от течаща от кранчето гореща вода, на детегледачите трябва да се дават указания да внимават за температурата на водата и да не позволяват на децата да достигнат до кранчетата.

         Физични и механични свойства

      Опасност от заклещване в процепи и отвори
      Артикулите са проектирани и произведени по начин, който възпрепятства във възможно най-голяма степен заклещването на пръстите.
      Удушаване
      Артикулите са проектирани и произведени по начин, който възпрепятства удушаването.
      Опасност, породена от подвижни елементи
      Артикули, които са проектирани като сгъваеми, трябва да притежават механизъм за сгъване, който да не може да бъде задействан от дете или неволно от страна на детегледача. Не трябва да е възможно продуктът да бъде сглобен, без да бъде задействан и заключващият механизъм. За да не настъпи затискане, не се допуска промяна в разстоянието, дължаща се на движението на детето, особено когато центърът на тежестта му се измества.
      Риск от падане
      С цел предотвратяване на нестабилност ваната и нейната стойка са проектирани и произведени така, че да могат да издържат заедно теглото на детето и на водата във ваната. Ваната и нейната стойка не трябва да се преобръщат поради натиска от движението на детето или неволно движение на детегледача. По-специално артикулът не трябва да се преобръща, докато детето се навежда в която и да е посока или се опитва да стане.
      Опасност от задавяне
      За да се намали рискът от задавяне, артикулът не трябва да съдържа малки части, които могат да бъдат отделени при прилагане на сила от дете и които могат да се поберат в устата на дете. За да се намали рискът от задавяне, пълнежните материали, които крият опасност от задавяне, не трябва да стават достъпни вследствие на приложената от детето сила, особено чрез хапане.
      Опасност от задушаване
      Артикулът не трябва да съдържа пластмасови апликации, които могат да бъдат отделени при прилагане на сила от дете, или каквото и да е водонепропускливо покритие на ваната, което може да покрие едновременно и устата и носа и да представлява опасност от задушаване. Опаковката, в която се съдържат артикулите, не трябва да представлява риск от задушаване чрез препречване на дихателните пътища.
      Опасност от поглъщане
      За да се намали рискът от поглъщане, артикулът не трябва да съдържа отделни или малки части, които могат да бъдат отделени при прилагане на сила от дете и които могат да попаднат в хранопровода.
      Опасни ръбове
      Достъпните ръбове са проектирани по начин, който не позволява получаването на разкъсвания и рани, особено ръбовете в пряк контакт с кожата на детето.
      Структурна цялост
      За да се предотврати срутването на стойката или счупването на компоненти, което може да причини физическо нараняване, артикулът трябва да бъде в състояние да издържа на механичния натиск, на който е подложен по време на използването му. За да се предотврати износването на компоненти, което може да причини нараняване, използваният за производството на ваните и стойките материал има характеристики, които запазват показателите си през целия жизнен цикъл на продукта, особено по отношение на термични промени.
      Опасности поради комбинация на два отделни артикула
      Приспособлението, чрез което ваната се закрепва към стойката, трябва да е в състояние да издържа на механичния натиск, на който е подложено по време на използването му. За стойки и вани, продавани отделно, предупрежденията и указанията за употреба посочват типовете продукти, които могат да бъдат използвани заедно безопасно.
      Специфични предупреждения за артикула
      Предупрежденията и указанията за употреба посочват ясно, че:

                  —

                  детегледачът трябва през цялото време да е в контакт с детето,

                  —

                  удавяне може да настъпи за броени мигове и в много плитка вода (± 2 cm), артикулът не предлага каквато и да е допълнителна безопасност по отношение на рисковете, свързани с водата, и удавяне се е случвало при наличие на вана.

            Предупрежденията и информацията следва да бъдат изложени на видно място на опаковката, върху продукта и на мястото на продажба и следва да бъдат допълнени с пиктограми.
      Етикетът с предупреждението следва да бъде траен и да остава видим, когато детето е във ваната.
      На детегледачите се предоставя информация относно уязвимата възрастова група деца (по-малки от 12 месеца).
      Ваните имат предупреждение, което обръща внимание на детегледачите да не поставят ваните нависоко в комбинация с артикули като маси.
      Хигиена
      Артикулите са проектирани така, че да е лесно да бъдат измити и изсушени.


Важна правна забележка

|

52007BP0114(01)

1. Решение на Европейския парламент, прието на 24 април 2007 г. относно освобождаването от отговорност във връзка с изпълнението на бюджета на Eвропейската фондация за подобряване на условията на живот и труд за финансовата 2005 година (C6-0387/2006 - 2006/2154(DEC))

Официален вестник n° 074 E , 20/03/2008 стр. 0190 - 0191

		1.Решение на Европейския парламент, прието на 24 април 2007 г. относно освобождаването от отговорност във връзка с изпълнението на бюджета на Eвропейската фондация за подобряване на условията на живот и труд за финансовата 2005 година (C6-0387/2006 — 2006/2154(DEC))Европейският парламент,- като взе предвид окончателните годишни отчети на Европейската фондация за подобряване на условията на живот и труд за финансовата 2005 година [1],- като взе предвид доклада на Сметната палата относно окончателните годишни отчети на Европейската фондация за подобряване на условията на живот и труд за финансовата 2005 година, заедно с отговорите на Фондацията [2],- като взе предвид препоръката на Съвета от 27 февруари 2007 г. (5711/2007 — C6-0080/2007),- като взе предвид Договора за ЕС, и п о-специално — член 276 от него,- като взе предвид Регламент (EО, Евратом) № 1605/2002 на Съвета от 25 юни 2002 г.относно Финансовия регламент, приложим за общия бюджет на Европейските общности [3], и п о-специално член 185 от него,- като взе предвид Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд [4], и п о-специално член 16 от него,- като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета [5], и п о-специално — член 94 от него,- като взе предвид член 71 и приложение V към своя правилник,- като взе предвид доклада на Комисията по бюджетен контрол и становището на Комисията по заетост и социални въпроси (A6-0098/2007),1. Освобождава от отговорност изпълнителния директор на Европейската фондация за подобряване на условията на живот и труд във връзка с изпълнението на бюджета на Фондацията за финансовата 2005 година;2. Представя своите забележки в следващата по-долу резолюция;3. Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската фондация за подобряване на условията на живот и труд, Съвета, Комисията и на Сметната палата и да осигури публикуването им в Официален вестник на Европейския съюз (серия L).[1] OВ C 266, 31.10.2006 г., стр. 37.[2] OВ C 312, 19.12.2006 г., стр. 80.[3] OВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (OВ L 390, 30.12.2006 г., стр. 1).[4] OВ L 139, 30.5.1975 г., стр. 1. Регламент, последно изменен с Регламент (EО) № 1111/2005 (OВ L 184, 15.7.2005 г., стр. 1).[5] ОВ L 357, 31.12.2002 г., стр. 72.--------------------------------------------------


title: Решение на Съвета от 1 март 1984 година относно сключването на Протокол за специално защитените зони в района на Средиземно море

text:
Важна правна забележка

|

31984D0132

Официален вестник n° L 068 , 10/03/1984 стр. 0036 - 0045 специално испанско издание: глава 15 том 5 стр. 0004  специално португалско издание глава 15 том 5 стр. 0004  специално чешко издание глава 11 том 15 стр. 156  - 161 специално испанско издание глава 11 том 15 стр. 156  - 161 специално унгарско издание глава 11 том 15 стр. 156  - 161 специално литвийско издание глава 11 том 15 стр. 156  - 161 LV.ES глава 11 том 15 стр. 156  - 161 MT.ES глава 11 том 15 стр. 156  - 161 PL.ES глава 11 том 15 стр. 156  - 161 SK.ES глава 11 том 15 стр. 156  - 161 специално словенско издание глава 11 том 15 стр. 156  - 161

		19840301Решение на Съветаот 1 март 1984 годинаотносно сключването на Протокол за специално защитените зони в района на Средиземно море(84/132/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 235 от него,като взе предвид предложението на Комисията,като взе предвид становището на Европейския парламент [1],като има предвид, че програмите за действие на Европейските общности в областта на околната среда [2] подчертават необходимостта от защита и пречистване на морето, за да продължи то да играе своята роля при опазването и развитието на видовете, както и да поддържа жизненото екологично равновесие;като има предвид, че втората програма за действие на Европейските общности в областта на околната среда набляга на спешната необходимост от намиране на международни решения на проблема с развитието и екологичното управление на крайбрежните региони;като има предвид, че третата програма за действие на Европейските общности в областта на околната среда [3], чиито основни принципи бяха одобрени на 7 февруари 1983 г. от Съвета и представителите на правителствата на държавите-членки, обръща специално внимание на необходимостта от рационална политика по отношение на опазването и управлението на природните ресурси;като има предвид, че сътрудничеството с развиващите се страни, и по-специално с тези от тях, които са партньори на Общността по отношение на района на Средиземно море, във връзка с опазването на околната среда е една от целите на втората програма за действие на Европейските общности в областта на околната среда;като има предвид, че член 4 от Конвенцията за опазване на Средиземно море от замърсяване, одобрена от Общността с Решение 77/585/ЕИО [4], оправомощава договарящите се страни да приемат допълнителни протоколи, които да посочват мерките, процедурите и стандартите за прилагането на посочената конвенция; като има предвид, че съгласно този член, средиземноморските държави, представлявани от извънредните си и пълномощни представители на конференцията, състояла се в Женева на 2 и 3 април 1982 г., подписаха Протокол за специално защитените зони в района на Средиземно море;като има предвид, че Общността също одобри с Решение 77/585/ЕИО Протокола за предотвратяване на замърсяването на Средиземно море от дейностите по потапяне, извършвани от корабите и самолетите, както и с Решение 81/420/ЕИО [5] Протокола за сътрудничество в борбата със замърсяването на Средиземно море с нефт и други вредни вещества при аварийни ситуации, а също и с Решение 83/101/ЕИО [6] Протокола за опазването на Средиземно море от замърсяване, причинено от наземни източници;като има предвид, че Протоколът за специално защитените зони в района на Средиземно море предвижда евентуално приемане на мерки относно търговията, вноса и износа на флората и фауната, защитени от него, което следователно може да окаже въздействие върху общата търговска политика и свободното движение на стоки между държавите-членки;като има предвид, че някои разпоредби от посочения протокол могат да предизвикат изменения в Директива 76/464/ЕИО на Съвета от 4 май 1976 г. относно замърсяването на водната среда на Общността, причинено от изливанията на някои опасни вещества [7], в Директива 79/409/ЕИО на Съвета от 2 април 1979 г. относно опазването на дивите птици [8], в Директива 79/923/ЕИО на Съвета от 30 октомври 1979 г. относно изискванията за качеството на водите за развъждане на черупкови организми [9], както и в Регламент (ЕИО) № 348/81 на Съвета от 20 януари 1981 г. за общите правила за внос на продукти от китоподобни [10];като има предвид, че посоченият протокол има за цел опазването на общите природни ресурси на региона, съхраняване разнообразието на характерните биологични видове и защитата на някои естествени местообитания посредством създаването на редица специално защитени зони;като има предвид, че преобладаващата част от страните, подписали Конвенцията за опазване на Средиземно море от замърсяване и приложените към нея протоколи, поддържат специални отношения с Общността, особено във връзка със сътрудничеството, в рамките на глобалния подход на Общността спрямо Средиземно море; като има предвид, че Протоколът за специално защитените зони в района на Средиземно море установява подробни правила за подобно сътрудничество в секторите, които обхваща;като има предвид, че Общността подписа посочения протокол на 30 март 1983 г.;като има предвид, че Общността ще участва в прилагането на посочения протокол като упражнява своите компетенции, произтичащи от съществуващите общи правила, както и придобитите от нея такива вследствие на бъдещи актове, приети от Съвета, а така също и като използва резултатите от действията на Общността (изследване — обмен на информация) в съответните области;като има предвид, че за да се постигне една от целите на Общността в областта на опазването на околната среда и качеството на живот, в условията на функциониране на общия пазар, е необходимо да се одобри посоченият протокол; като има предвид, че тъй като в Договора не са предвидени специални правомощия за действие, необходими за приемането на настоящото решение, следва да се прибегне до член 235 от него,РЕШИ:Член 1Протоколът за специално защитените зони в района на Средиземно море се одобрява от името на Европейската икономическа общност.Текстът на протокола е приложен към настоящото решение.Член 2Председателят на Съвета депозира актовете, предвидени в член 18 от протокола, посочен в член 1.Съставено в Брюксел на 1 март 1984 година.За СъветаПредседателH. Bouchardeau[1] ОВ С 322, 28.11.1983 г., стр. 278.[2] ОВ С 112, 20.12.1973 г., стр. 1 иОВ С 139, 13.6.1977 г., стр. 1.[3] ОВ С 46, 17.2.1983 г., стр. 1.[4] ОВ L 240, 19.9.1977 г., стр. 1.[5] ОВ L 162, 19.6.1981 г., стр. 4.[6] ОВ L 67, 12.3.1983 г., стр. 1.[7] ОВ L 129, 18.5.1973 г., стр. 23.[8] ОВ L 103, 25.4.1979 г., стр. 1.[9] ОВ L 281, 10.11.1979 г., стр. 47.[10] ОВ L 39, 12.2.1981 г., стр. 1.--------------------------------------------------19820403ПРОТОКОЛза специално защитените зони в района на Средиземно мореДОГОВАРЯЩИТЕ СТРАНИ ПО НАСТОЯЩИЯ ПРОТОКОЛ,КАТО СТРАНИ ПО КОНВЕНЦИЯТА за опазване на Средиземно море от замърсяване, приета на 16 февруари 1976 г. в Барселона,КАТО СЪЗНАВАТ опасността, която застрашава околната среда в зоната на Средиземно море като цяло, от гледна точка на разрастващата се дейност на човека в региона,КАТО ОТЧИТАТ специфичните хидрографски и екологични характеристики на зоната на Средиземно море,КАТО ОТБЕЛЯЗВАТ важността на опазването на природните ресурси и места на Средиземно море, а когато това е възможно, и на подобряването на тяхното състояние, както и на съхраняването тяхното културно наследство в региона, наред с всички останали средства, посредством създаването на специално защитени зони, включващи морски зони и тяхната среда,КАТО ЖЕЛАЯТ да установят тясно сътрудничество помежду си, с оглед постигане на тази цел,СЕ СПОРАЗУМЯХА ЗА СЛЕДНОТО:Член 11. Договарящите страни по настоящия протокол (наричани по-долу "Страните") предприемат всички подходящи мерки за опазване на онези морски зони, които са важни за защитата на природните ресурси и места в зоната на Средиземно море, както и за опазването на тяхното културно наследство в региона.2. Нищо в настоящия протокол не накърнява кодифицирането и разработването на морското право от Конференцията по морско право на ООН, свикана съгласно Резолюция 2750 С (ХХV) на Общото събрание на Организацията на обединените нации, нито настоящите или бъдещите претенции и правни становища на която и да е държава относно морското право и естеството и обхвата на юрисдикцията на крайбрежната държава и на държавата на флага.Член 2За целите на определянето на специално защитени зони (наричани по-долу "защитени зони"), зоната, за която се прилага настоящия протокол, обхваща зоната на Средиземно море, както е определена в член 1 от Конвенцията за опазване на Средиземно море от замърсяване (наричана по-долу "Конвенцията"); беше установено, че по смисъла на настоящия протокол е необходимо тази зона да бъде ограничена до териториалните води на Страните, като тя може да включва водите откъм сушата от базовата линия, от която се измерва ширината на териториалното море, и да достига, в случаите на водни течения, до границата на сладките води. Тя може да включва също влажните или крайбрежните зони, посочени от всяка от Страните.Член 31. Страните установяват защитени зони, доколкото е възможно, и се ангажират да предприемат действията, необходими да защитят тези зони и да ги възстановят възможно най-бързо, когато обстоятелствата позволяват.2. Тези зони се установяват, за да се опазят по-специално:а) - местата с биологическа и екологична значимост,- генетичното разнообразие на видовете, както и задоволителните нива на техните популации, техните местообитания и територии за размножаване,- представителни типове екосистеми, както и представителни типове екологични процеси;б) местата, които са от особено научно, естетическо, историческо, археологическо, културно или образователно значение.Член 4Страните по настоящия протокол, на тяхното първо заседание, формулират и приемат, ако това е необходимо в сътрудничество с компетентните международни организации, общите насоки и, при необходимост, стандарти или критерии, които се третират по-специално:а) избора на защитените зони;б) установяването на защитените зони;в) управлението на защитените зони;г) предоставянето на информация за защитените зони.Член 5Страните могат да засилят опазването на защитените зони като създадат, в границите на зоната, в която се прилага настоящият протокол, една или няколко буферни зони, в които дейностите са по-слабо ограничени, но в същото време са съвместими с целите на защитената зона.Член 61. Ако дадена страна възнамерява да установи защитена зона, която се намира в близост до държавната граница или до границите на зоната под националната юрисдикция на друга страна, компетентните власти на двете страни се ангажират да проведат консултации помежду си с цел постигане на споразумение относно мерките, които трябва да бъдат предприети и, освен всичко друго, да проучат възможността за установяване от другата Страна на съответстваща защитена зона или за приемане от нейна страна на друга подходяща мярка.2. Ако дадена страна възнамерява да установи защитена зона, която се намира в близост до държавната граница или до границите на зоната под националната юрисдикция на държава, която не е страна по настоящия протокол, Страната се ангажира да работи съвместно с компетентните власти на тази държава с цел провеждането на консултациите, посочени в параграф 1.3. Ако две страни установят граничещи помежду си защитени зони, или ако такива зони бъдат установени между Страна по Протокола и държава, която не е страна по него, специални споразумения могат да предвидят начините за провеждане на консултациите или сътрудничеството, посочени съответно в параграфи 1 и 2.4. Ако дадена държава, която не е страна по настоящия протокол възнамерява да установи защитена зона, която граничи с държавната граница или с границите на зона под националната юрисдикция на Страна по Протокола, то договарящата се страна се ангажира да работи съвместно с тази държава с оглед провеждането на консултации и по възможност сключването на специално споразумение, както е предвидено в параграф 3.Член 7Страните, като имат предвид целите, които искат да постигнат, и като отчитат характеристиките на всяка защитена зона, в съответствие с разпоредбите на международното право, предприемат постепенно необходимите действия, които могат да включват:а) организирането на система за планиране и управление;б) забраната за изхвърляне на отпадъци или други материали, които могат да засегнат защитената зона;в) регламентирането на преминаването на кораби и всякакви спирания или пускане на котва;г) регламентирането на лова и риболова, залавянето на животни и събирането на растения;д) забраната за унищожаване на растения или животни, както и за внасяне на екзотични видове;е) регламентирането на всяко действие, което би могло да навреди или да наруши равновесието на флората или фауната, включително внасянето на характерни за други зони животински или растителни видове;ж) регламентирането на всяка дейност, включваща изследването или експлоатирането на морското дъно или на почвата, която се намира под него, както и на всяка дейност, свързана с изменението на характеристиките на морското дъно;з) регламентирането на всяка дейност, включваща изменение в характеристиките на почвата или изследване на почвата на сушата, която представлява част от морската защитена зона;и) регламентирането на всяка археологическа дейност и на преместването на обект, който може да се разглежда като обект с археологическа стойност;й) регламентирането на търговията, вноса и износа на животни, части от животни, растения, части от растения и археологически обекти, които произхождат от защитените зони и са предмет на защитни мерки;к) всяко друго действие, насочено към опазването на биологичните и екологичните процеси в защитените зони.Член 81. Страните оповестяват, по подходящ начин, установяването на защитените зони, както и на зоните, предвидени в член 5, тяхната маркировка и правилата, които се прилагат в тях.2. Информацията, посочена в параграф 1, се нотифицира на организацията, определена в член 13 от Конвенцията (наричана по-долу "Организацията"), която я обобщава и я използва за актуализирането на поддържания от нея справочник на защитените зони, попадащи в приложното поле на настоящия протокол. За тази цел Страните предоставят на Организацията цялата необходима информация.Член 91. При приемането на защитните мерки, Страните отчитат традиционните дейности на тяхното местно население. В най-голяма степен, обаче, изключенията, които са възможни по тази причина, не могат да:а) застрашават както поддържането на защитените съгласно условията на настоящия протокол екосистеми, така и биологичните процеси, които допринасят за поддържането на тези екосистеми;б) причиняват както изчезването или значителното намаляване на броя на индивидите от отделните видове или в животинските и растителните популации в границите на защитените екосистеми, така и на всички екологично свързани видове или популации, особено на мигриращите видове и на редките, застрашените или ендемичните видове.2. Страните, които допуснат изключения в прилагането на защитните мерки, или които не прилагат стриктно тези мерки, информират съответно Организацията за това.Член 10Страните насърчават и развиват научните и техническите изследвания на техните защитени зони, на екосистемите и на археологическото наследство на тези зони.Член 11Страните правят необходимото, за да информират колкото се може по-широко обществеността за значението и интереса, които представляват защитените зони, както и за научното познание, което може да се придобие от тях от гледна точка както на опазването на природата, така и на археологията. Тази информация следва да се съдържа по подобаващ начин в учебните програми, свързани с екологията и историята. Страните полагат усилия да насърчат също така и участието на тяхната общественост и природозащитни организации при приемане на подходящите мерки, необходими за опазването на съответните зони.Член 12Страните правят всичко възможно за създаването на програма за сътрудничество, която да координира установяването, планирането, управлението и опазването на защитените зони, с оглед на изграждането на мрежа от защитени зони в района на Средиземно море, която напълно отчита съществуващите мрежи, и по-специално биосферните резервати на ЮНЕСКО. Страните редовно се информират помежду си за характеристиките на защитените зони, за натрупания опит и за срещнатите проблеми.Член 13Страните, в съответствие с процедурите, посочени в член 14, обменят помежду си научна и техническа информация относно текущи или планирани изследователски дейности, както и относно очакваните резултати. Те координират във възможно най-голяма степен своите изследвания. Освен това, Страните се стремят съвместно да определят или да стандартизират научните методи, които трябва да се прилагат при избора, управлението и наблюдението на защитените зони.Член 141. При прилагането на принципите за сътрудничество, посочени в членове 12 и 13, Страните изпращат на Организацията:а) сравнима информация относно наблюдението на биологичното развитие на околната среда в района на Средиземноморието;б) доклади, публикации и всякаква информация от научно, административно и правно естество, и по-специално:- относно мерките, предприети от Страните съгласно настоящия протокол за опазване на защитените зони,- относно съществуващите видове в защитените зони,- относно заплахи за тези зони, по-специално такива, които могат да дойдат от източници на замърсяване извън техния контрол.2. Страните определят лица, които да отговарят за защитените зони. Тези лица се срещат най-малко веднъж на две години, за да обсъдят въпросите от взаимен интерес, и по-специално да направят препоръки относно научната, административната и правната информация, както и относно стандартизирането и обработката на данните.Член 151. Страните пряко или с помощта на компетентните регионални или други международни организации, както и двустранно, си сътрудничат при влизането в сила на настоящия протокол за формулиране и прилагане на програми за взаимопомощ както и за помощ по отношение на онези развиващи се страни, които имат нужда от такива програми за избор, установяване и управление на защитени зони.2. Програмите, посочени в параграф 1, следва да се отнасят, по-специално, до обучението на научния и техническия персонал, научните изследвания и придобиването, използването и производството от тези страни на подходящото оборудване при изгодни условия, които трябва да се договорят между съответните страни.Член 16Промени в определянето на границите или правния статут на защитените зони, или частичното или пълно отнемане на статута на защитена зона, могат да се извършат, само ако бъде спазена процедура, подобна на тази, която е следвана при установяването на защитената зона.Член 171. Редовните заседания на Страните по настоящия протокол се провеждат едновременно с редовните заседания на договарящите се страни по Конвенцията, провеждани съгласно член 14 от Конвенцията. Страните могат да провеждат също така и извънредни заседания в съответствие с този член.2. Заседанията на Страните по настоящия протокол, по-специално, имат следните цели:а) да следят за изпълнението на настоящия протокол;б) да обсъждат ефикасността на приетите мерки, като отчитат по-специално областта, в която се прилага настоящия протокол, както и да проучат необходимостта за други действия, които да бъдат включени под формата на приложения, или да предвидят, ако е необходимо, изменение на тази област в съответствие с разпоредбите на член 16 от Конвенцията;в) да приемат, преразгледат и изменят, в зависимост от случая, всяко приложение към настоящия протокол;г) да наблюдават установяването и развитието на мрежата от защитени зони, предвидена в член 12, както и да приемат насоки, които да улеснят установяването и развитието на тази система, както и да разширят сътрудничеството между Страните;д) да обсъдят препоръките, направени по време на заседанията на лицата, отговорни за защитените зони, предвидени в член 14, параграф 2;е) да разгледат докладите, които Страните изпращат на Организацията съгласно член 20 от Конвенцията, както и всяка информация, която Страните могат да представят на Организацията или на заседанието на Страните.Член 181. Разпоредбите на Конвенцията, отнасящи се до протоколите, се прилагат и по отношение на настоящия протокол.2. Процедурният правилник и финансовите правила, приети в съответствие с член 18, параграф 2 от Конвенцията, се прилагат и по отношение на настоящия протокол, освен ако Страните по настоящия протокол не се споразумеят за друго.3. Настоящият протокол е открит за подписване в Женева на 3 и 4 април 1982 г. и в Мадрид от 5 април 1982 г. до 2 април 1983 г. от всяка договаряща страна по Конвенцията и от всяка държава, поканена да участва в конференцията на упълномощените представители относно Протокола за специално защитените зони в района на Средиземно море, състояла се в Женева на 2 и 3 април 1982 г. Той е открит още за подписване от 5 април 1982 г. до 2 април 1983 г. от всяка регионална икономическа групировка, поне един от членовете на която е крайбрежна държава в зоната на Средиземно море и която разполага с компетенции в области, обхванати от настоящия протокол.4. Настоящият протокол подлежи на ратификация, приемане или одобряване. Инструментите за ратификация, приемане или одобряване се депозират при правителството на Испания, което ще изпълнява функциите на депозитар.5. Считано от 3 април 1983 г. настоящият протокол е открит за присъединяване от договарящите страни по Конвенцията и от всяка държава или обединение, посочени в параграф 3.6. Настоящият протокол влиза в сила на тридесетия ден след депозирането на поне шест инструмента за ратификация, приемане или одобряване на Протокола, или за присъединяване към него.В ДОКАЗАТЕЛСТВО ЗА КОЕТО долуподписаните упълномощени представители поставят подписите си под настоящия протокол.Съставено в Женева на третия ден от месец април хиляда деветстотин осемдесет и втора година в един екземпляр на арабски, английски, френски и испански език, като всички текстове са еднакво автентични.--------------------------------------------------


title: 2011/82/ЕС: Решение на Съвета от 31 януари 2011 година за сключване на Споразумение между Европейския съюз и Конфедерация Швейцария за определяне на реда и условията за участието на Конфедерация Швейцария в програмата „Младежта в действие“ и в Програмата за действие за обучение през целия живот (2007—2013 г.)

text:
               8.2.2011

               BG

               Официален вестник на Европейския съюз

               L 32/1

         РЕШЕНИЕ НА СЪВЕТА
   от 31 януари 2011 година
   за сключване на Споразумение между Европейския съюз и Конфедерация Швейцария за определяне на реда и условията за участието на Конфедерация Швейцария в програмата „Младежта в действие“ и в Програмата за действие за обучение през целия живот (2007—2013 г.)
   (2011/82/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 165, параграф 4 и член 166, параграф 4 във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               От името на Европейския съюз Комисията договори Споразумението между Европейския съюз и Конфедерация Швейцария за определяне на реда и условията за участието на Конфедерация Швейцария в програмата „Младежта в действие“ и в Програмата за действие за обучение през целия живот (2007—2013 г.) (наричано по-нататък „Споразумението“), създадени съответно с Решение № 1719/2006/ЕО (1) и Решение № 1720/2006/ЕО (2) на Европейския парламент и на Съвета от 15 ноември 2006 г.

               (2)

               При условие на сключването му на по-късна дата Споразумението беше подписано от името на Съюза на 15 февруари 2010 г. в съответствие с Решение 2010/195/ЕС на Съвета (3).

               (3)

               Споразумението следва да бъде сключено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Конфедерация Швейцария за определяне на реда и условията за участието на Конфедерация Швейцария в програмата „Младежта в действие“ и в Програмата за действие за обучение през целия живот (2007—2013 г.) (наричано по-нататък „Споразумението“) се одобрява от името на Съюза (4).
   Член 2
   Председателят на Съвета извършва от името на Съюза нотификациите, предвидени в членове 3 и 5 от Споразумението.
   Член 3
   Настоящото споразумение е свързано със Споразумението между Европейската общност и нейните държави-членки, от една страна, и Конфедерация Швейцария, от друга страна, относно свободното движение на хора (5) (наричано по-нататък „Споразумението за свободно движение на хора“), сключено с Решение 2002/309/ЕО, Евратом (6) на Съвета и на Комисията, съгласно установеното в член 3 от Споразумението.
   Член 4
   В случай на денонсиране на споразумението Комисията е оправомощена да уреди с Швейцария последиците от денонсирането в съответствие с член 3 от Споразумението.
   Член 5
   Позицията на Съюза относно решенията на съвместния комитет по Споразумението за свободното движение на хора, посочен в член 4 от Споразумението (наричан по-нататък „съвместният комитет“), се определя от Комисията, когато се касае за изменение на приложенията към споразумението с оглед на адаптацията им към измененията в актовете на Съюза, които са посочени в Споразумението. За всички други решения на съвместния комитет по отношение на изменения в приложенията към споразумението позицията на Съюза се определя от Комисията след консултация с комитета по програмата „Младежта в действие“ и/или комитета по програмата за действие за обучение през целия живот, съгласно процедурата, посочена в член 9, параграф 2 от Решение № 1719/2006/ЕО и в член 10, параграф 2 от Решение № 1720/2006/ЕО.
   Член 6
   Настоящото решение влиза в сила в деня на приемането му.

      Съставено в Брюксел на 31 януари 2011 година.

            За Съвета

            Председател

         C. ASHTON

      (1)  ОВ L 327, 24.11.2006 г., стр. 30.

      (2)  ОВ L 327, 24.11.2006 г., стр. 45.

      (3)  ОВ L 87, 7.4.2010 г., стр. 7.

      (4)  Споразумението е публикувано в ОВ L 87, 7.4.2010 г., стр. 9, заедно с решението за подписване и временно прилагане.

      (5)  ОВ L 114, 30.4.2002 г., стр. 6.

      (6)  ОВ L 114, 30.4.2002 г., стр. 1.


title: 2010/733/ЕС: Решение на Съвета от 29 ноември 2010 година за назначаване на заместник-член от Финландия в Комитета на регионите

text:
               2.12.2010

               BG

               Официален вестник на Европейския съюз

               L 316/9

         РЕШЕНИЕ НА СЪВЕТА
   от 29 ноември 2010 година
   за назначаване на заместник-член от Финландия в Комитета на регионите
   (2010/733/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Финландия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС и 2010/29/ЕС за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г. (1)

               (2)

               След изтичането на мандата на г-н Miikka SEPPÄLÄ се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член в Комитета на регионите за остатъка от мандата, а именно до 25 януари 2015 г.:
   г-н Antero SAKSALA

      Pirkkalan kunnanvaltuuston jäsen

   Член 2
   Настоящото решение поражда действие от деня на приемането му.

      Съставено в Брюксел на 29 ноември 2010 година.

            За Съвета

            Председател

         K. PEETERS

      (1)  ОВ L 348, 29.12.2009 г., стр. 22 и ОВ L 12, 19.1.2010 г., стр. 11.